CELEX: 62007TN0148
Language: lt
Date: 2007-05-07 00:00:00
Title: Byla T-148/07 2007 m. gegužės 7 d. pareikštas ieškinys byloje ThyssenKrupp Ascenseurs Luxembourg prieš Komisiją

7.7.2007   
            
            
               LT
            
            
               Europos Sąjungos oficialusis leidinys
            
            
               C 155/32
            
         2007 m. gegužės 7 d. pareikštas ieškinys byloje ThyssenKrupp Ascenseurs Luxembourg prieš Komisiją
   
   (Byla T-148/07)
   (2007/C 155/59)
   Proceso kalba: vokiečių
   Šalys
   
      Ieškovė: ThyssenKrupp Ascenseurs Luxembourg Sàrl (Hovaldas, Liuksemburgas), atstovaujama advokatės K. Beckmann
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti ginčijamą sprendimą tiek, kiek jis susijęs su ieškove.
            
         
               —
            
            
               Nepatenkinus pirmojo reikalavimo, sumažinti ginčijamu sprendimu ieškovei solidariai paskirtą baudą.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ginčija 2007 m. vasario 21 d. Komisijos sprendimą C(2007) 512 galutinis byloje COMP/E-1/38.823 — PO/Elevators and Escalators. Ginčijamu sprendimu ieškovei ir kitoms įmonėms paskirtos baudos už jų dalyvavimą kartelyje, susijusiame su liftų ir eskalatorių įrengimu ir priežiūra Liuksemburge. Komisijos nuomone, šios įmonės pažeidė EB 81 straipsnį.
   Pagrįsdama savo ieškinį ieškovė pateikia šiuos ieškinio pagrindus:
   
               —
            
            
               Komisijos kompetencijos stoka nesant priskirtų vietinės reikšmės pažeidimų tarpvalstybinio poveikio.
            
         
               —
            
            
               
                  Ne bis in idem principo pažeidimas, nes Komisija neatsižvelgė į sprendimą dėl amnestijos, kurį prieš administracinę procedūrą ieškovės naudai priėmė Liuksemburgo konkurencijos tarnyba.
            
         
               —
            
            
               Solidarios ieškovės atsakomybės su pirminėmis bendrovėmis nebuvimas, nes ji yra teisiškai ir ekonomiškai nepriklausoma.
            
         
               —
            
            
               Baudos nustatymo neproporcingumas palyginti su faktine ieškovės reikšme rinkoje.
            
         
               —
            
            
               Atgrasymo koeficiento neteisėtumas, nes apskaičiuojant baudą reikšminga tik ieškovės apyvarta, o ji nepateisina tokio koeficiento taikymo.
            
         
               —
            
            
               Baudos už pakartotiną pažeidimą skyrimo apskaičiuojant baudą nepagrįstumas dėl teisės klaidos vertinant ankstesnes baudas ir dėl vertinimo klaidos.
            
         
               —
            
            
               Reglamento Nr. 1/2003 (1) 23 straipsnio 2 dalies pažeidimas, nes maksimalios 10 % įmonės apyvartos baudos atžvilgiu Komisija rėmėsi ne ieškovės, o grupės apyvarta.
            
         
               —
            
            
               Teisiniu požiūriu klaidingas Pranešimo apie atleidimą nuo baudų ir baudų sumažinimą (2) taikymas, nes buvo nepakankamai atsižvelgta į ieškovės bendradarbiavimo naudą.
            
         
               —
            
            
               Nepakankamas atsižvelgimas į ieškovės bendradarbiavimą, nepatenkantį į Pranešimo apie atleidimą nuo baudų ir baudų sumažinimą sritį.
            
         
      (1)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1).
   
      (2)  Komisijos pranešimas apie atleidimą nuo baudų ir baudų sumažinimą kartelių atveju (OL C 45, 2002, p. 3).